Document ID: 32014R0479

REGOLAMENT TA' IMPLIMENTAZZJONI TAL-KUNSILL (UE) Nru 479/2014
tat-12 ta’ Mejju 2014
li timplimenta r-Regolament (KE) Nru 560/2005 li jimponi ċerti miżuri restrittivi speċifiċi diretti kontra ċerti persuni u entitajiet minħabba s-sitwazzjoni fil-Kosta tal-Avorju
IL-KUNSILL TAL-UNJONI EWROPEA
Wara li kkunsidra it-Trattat dwar il-Funzjonament tal-Unjoni Ewropea,
Wara li kkunsidra r-Regolament tal-Kunsill (KE) Nru 560/2005 tat-12 ta' April 2005 li jimponi ċerti miżuri restrittivi speċifiċi diretti kontra ċerti persuni u entitajiet minħabba s-sitwazzjoni fil-Kosta tal-Avorju (1), u b'mod partikolari l-Artikolu 11a(2) tiegħu,
Billi:
(1)
Fit-12 ta' April 2005, il-Kunsill adotta r-Regolament (KE) Nru 560/2005.
(2)
Il-Kunsill għamel reviżjoni tal-lista li tinsab fl-Anness IA għar-Regolament (KE) Nru 560/2005, skont l-Artikolu 11a(6) ta' dak ir-Regolament.
(3)
Il-Kunsill iddetermina li m'għadx hemm raġunijiet biex persuna waħda tinżamm fuq il-lista li tinsab fl-Anness IA għar-Regolament (KE) Nru 560/2005.
(4)
Barra minn hekk, l-informazzjoni marbuta ma' żewġ persuni fuq il-lista li tinsab fl-Anness IA għar-Regolament (KE) Nru 560/2005 għandha tiġi aġġornata.
(5)
Ir-Regolament (KE) Nru 560/2005 għandu għalhekk jiġi emendat skont dan,
ADOTTA DAN IR-REGOLAMENT:
Artikolu 1
L-Anness IA għar-Regolament (KE) Nru 560/2005 huwa b'dan emendat kif stabbilit fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-12 ta’ Mejju 2014.

Labels: 18
5